Diari Oficial de la Generalitat Valenciana


Sumari del DOGV 2977, del 23-04-1997 (1997/7083)

RESOLUCIÓ de 24 de març de 1997, de la Direcció Territorial de Cultura i Educació, per la qual s'estableix el calendari per al procés d'admissió d'alumnes de BUP, COU, FP i FP II, Batxillerat, ESO i cicles formatius de grau mitjà.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2977

Data del DOGV
:   23-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/7083


Data del document
:   24-03-1997

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

RESOLUCIÓ de 24 de març de 1997, de la Direcció Territorial de Cultura i Educació, per la qual s'estableix el calendari per al procés d'admissió d'alumnes de BUP, COU, FP i FP II, Batxillerat, ESO i cicles formatius de grau mitjà.   
El Decret 186/1994, de 13 de setembre (DOGV del 27 de setembre) del Govern Valencià, regula l'admissió de l'alumnat als centres docents no universitaris finançats amb fons públics.  
Les normes que en regulen el procediment estan fixades a l'Ordre de 7 de febrer de 1995 (DOGV de l'1 de març de 1995) de la Conselleria d'Educació i Ciència.  
L'article quart de l'ordre esmentada encarrega al director territorial l'establiment del calendari ordinari i extraordinari del procés d'escolarització de l'alumnat als centres docents del seu àmbit competencial i la fixació dels terminis màxims de desenrotllament d'aquest procés.  
Cal, per tant, establir per al curs 1997/98 el calendari d'admissió de l'alumnat en els centres finançats amb fons públics dels nivells que en aquesta resolució se citen, i els terminis màxims de desenvolupament.  
Per això, i en virtut de les facultats que tinc conferides, resolc:  
Primer  
L'admissió d'alumnat de BUP, COU, Formació Professional I i II, Batxillerat, Educació Secundària Obligatòria i Cicles Formatius de Grau Mitjà als instituts i centres privats concertats per al curs 1997/98, es regirà pel calendari que s'estableix als articles següents.  
Segon  
El calendari que caldrà seguir en el procés de matriculació ordinària serà el següent:  
1. Constitució de les comissions municipals i sectorials d'escolarització  
Proposta, si s'escau, per part dels Consells Escolars Municipals de les àrees d'influència dels centres i les àrees limítrofs.  
Fins el 25 d'abril.  
2. Publicitat de les àrees d'influència i de les vacants de cada centre  
Fins el 13 de juny.  
3. Presentació de les sol·licituds d'admissió i de la documentació corresponent  
Del 26 de juny al 4 de juliol.  
4. Publicitat de les llistes provisionals d'alumnat admès i no admès per part del centre  
Fins l' 11 de juliol.  
5. Reclamacions davant el Consell Escolar del centre, en primera instància  
Fins el 15 de juliol.  
6. Publicitat de les llistes definitives de l'alumnat admès i no admès, per part del Consell Escolar  
Fins el 18 de juliol , sense perjudici de la resolució de la comissió d'escolarització sobre els casos a què fa referència el punt següent.  
7. Reclamacions davant la comissió d'escolarització  
Des del 18 de juliol, durant el període que assenyala l'article 31.4 de l'ordre susdita. Aquestes reclamacions seran resoltes per la comissió d'escolarització.  
8. Formalització de la matrícula als centres  
Tramesa de les vacants a les comissions municipals d'escolarització.  
Del 24 al 31 de juliol.  
L'alumnat de Batxillerat i FP que en l'avaluació final de juny estiga en condicions acadèmiques de passar al curs següent (amb dues o tres assignatures pendents per a setembre com a màxim, segons el tipus d'ensenyament), haurà de formalitzar la matrícula del curs següent en el període de matriculació de juliol determinat per cada centre.  
Tercer  
El calendari que caldrà seguir en el procés de matriculació extraordinària serà el següent:  
1. Publicació de vacants  
Presentació de sol·licituds d'admissió.   
El 4 i 5 de setembre.  
2. Valoració i selecció de sol·licituds pels consells escolars  
Reunions de les comissions d'escolarització.  
Publicitat de les llistes provisionals.   
Fins el 9 de setembre.  
3. Reclamacions  
El 10 de setembre.  
4. Resolució de les reclamacions per la Comissió Municipal d'Escolarització i publicació de les llistes definitives  
L'11 de setembre.  
5. Formalització de matrícula  
Fins el 15 de setembre.  
6. Tramesa per les comissions d'escolarització de la relació de vacants dels centres a la Direcció Territorial d'Educació  
Fins el 19 de setembre.  
Els directors dels centres establiran un termini de matrícula per als alumnes repetidors del propi centre, els quals s'hauran de matricular dins d'aquest termini, passat el qual perdran l'opció a aquest lloc escolar. En tot cas, el termini serà anterior a l'establert per als alumnes de nou ingrés.  
Quart  
L'import del salari mínim interprofessional de l'any 1995 per a valorar les rendes anuals de la unitat familiar a què es refereix l'article setze del Decret 186/1994 esmentat, és de 877.800 PTA (RD 2.548/1994 de 29 de desembre, BOE del 31).  
Alacant, 24 de març de 1997.- El director territorial: José Marín Guerrero.